‘অনেক অর্জনের’ এক ঐতিহাসিক জয় টাইগারদের! | অনাবিল সংবাদ
শুক্রবার, জুন ৩০, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
‘অনেক অর্জনের’ এক ঐতিহাসিক জয় টাইগারদের!
প্রকাশকাল- ২৩:৫৭,মে ২৪, ২০১৭,খেলা বিভাগে
ঢাকা  : কিউইদের ছুড়ে দেয়া ২৭১ রানের লক্ষ্য তাড়া করতে নেমে ১০ বল হাতে রেখেই ৫ উইকেটের ঐতিহাসিক জয় পেয়েছে টাইগাররা।  সেই সাথে আয়ারল্যান্ড সফর শেষ করেছে জয় দিয়ে। এই সিরিজে আগেই চ্যাম্পিয়নশিপ নিশ্চিত করেছে কিউইরা।  টাইগাররা সেখানে রানার্স আপ।  কিন্তু এই প্রতিপক্ষকে হারের তিক্ততা দিয়ে ‘সব ভালো তার শেষ ভালো যার’ প্রবাদে হাসিমাখা মুখে চ্যাম্পিয়ন্স ট্রফির জন্য ইংল্যান্ডের পথ ধরতে পারল টাইগাররা। আইসিসির নতুন র‍্যাঙ্কিংয়ে বাংলাদেশের ৭ থেকে ৬ এ চলে আসার কথা এই জয়ে।
সাদা চোখে দেখলে সাধারণ একটি ম্যাচই তো।  আয়ারল্যান্ডকে আগের ম্যাচে হারিয়ে ত্রিদেশীয় সিরিজ ইতোমধ্যেই জিতে নিয়েছে নিউজিল্যান্ড। তবে বাংলাদেশের পাওয়ার ছিল অনেক কিছুই। নিউজিল্যান্ডের বিপক্ষে আগে ৮ জয় আছে বাংলাদেশর। কিন্তু তার প্রতিটি বাংলাদেশের মাটিতেই।  বিদেশের মাটিতে এতোদিন নিউজিল্যান্ডের বিপক্ষে কোনো জয় ছিল না। শেষ চার ম্যাচে হারতে হয়েছে। এই আয়ারল্যান্ডের ডাবলিনে ত্রিদেশীয় সিরিজের প্রথম দেখাতেও একই হতাশা। কিন্তু ক্লনটার্ফ ক্রিকেট ক্লাব মাঠে মাশরাফি বিন মুর্তজার বাংলাদেশ গড়ল নতুন ইতিহাস।
কত স্বপ্ন আর কত আকাঙ্খা কত সমীকরণ জড়িয়ে ছিল এই একটি ম্যাচ ঘিরে। এই একটি ম্যাচে হবে অনেক অর্জন। মোটা দাগে বললে তিনটি বড় বড় অর্জন তো হবেই বাংলাদেশের।  নিউজিল্যান্ডই একমাত্র দেশ বাকি ছিল, যাদেরকে বিদেশের মাটিতে পরাজয়ের স্বাদ দিতে পারেনি বাংলাদেশ। সেই অপূর্ণ স্বাদ আস্বাদন করা। একই সঙ্গে আইসিসি ওয়ানডে র‌্যাংকিংয়ে শ্রীলংকাকে পেছনে ফেলে ছয় নম্বরে উঠে যাওয়া এবং সর্বশেষ বড় প্রাপ্তি, ২০১৯ বিশ্বকাপে সরাসরি খেলা নিশ্চিত করে ফেলা! এটি জেনেই মাঠে নেমেছিল মাশরাফি বিন মুর্তজার দল।
আজ বুধবার দলীয় নৈপুণ্যে নিউজিল্যান্ডকে ৫ উইকেটে হারিয়ে ‘অনেক অর্জনের’ এক জয়কে সঙ্গী করে মাঠ ছেড়েছে বাংলাদেশ।
টস হেরে এই ম্যাচে দারুণ শুরু ছিল নিউজিল্যান্ডের। তারা বড় স্কোর গড়ার সম্ভাবনা জাগিয়ে বাংলাদেশি বোলারদের সামনে লড়াইয়ে তাল মেলাতে পারেনি। এক পর্যায়ে তাই দিশেহারা হয়ে ৮ উইকেটে ২৭০ রানে থেমেছে।  জবাবে ব্যাটিংয়ে নেমে ব্যাটসম্যানদের দায়িত্বশীলতায় ১০ বল ও ৫ উইকেট হাতে রেখেই কাঙ্ক্ষিত লক্ষ্যে পৌঁছে যায় বাংলাদেশ।
মাশরাফি-সাকিবরা জয়ের স্বপ্ন দেখিয়েছিলেন। তামিম ইকবাল ইনিংসের প্রথম বলে ছক্কা হাঁকিয়ে বল হারালেন। সৌম্য সরকার আবার ওই ওভারেই গোল্ডেন ডাক মেরে ফিরলেন। দলীয় ৭ রানের মাথায় বাংলাদেশ সৌম্য সরকারকে হারানোর পর তামিম ইকবাল ও সাব্বির রহমানের দুর্দান্ত জুটিতে কক্ষপথে ফেরে বাংলাদেশ। দ্বিতীয় উইকেটে নিউজিল্যান্ডের ১৩৩ রানের জবাবে তামিম-সাব্বির রহমান মিলে উপহার দিলেন ২৬.৩ ওভারে ১৩৬ রানের জুটি। সেঞ্চুরি কার হবে?
এই যখন ভাবনা তখন নিজেদের ভুলে ১ উইকেটে ১৪৩ থেকে ১৬০ রানে ৪ উইকেট হারানো দল বাংলাদেশ! তামিম তুলে মেরে আউট ৬৫ রানে। ৫ রান পর সাব্বির রহমান অলস এক রান আউটের শিকার ব্যক্তিগত ৬৫ রানেই।  মোসাদ্দেক হোসেন (১০) রান করে সহজে এলবিডাব্লিউর শিকার হন। দেখতে না দেখতে দৃশ্যপট পাল্টে যায়। পাল্টা আঘাতের প্রেরণায় জেগে ওঠে নিউজিল্যান্ড। ক্রিজে তখন একেবারে নতুন কিন্তু অভিজ্ঞ দুই ব্যাটসম্যান মুশফিকুর রহীম ও সাকিব আল হাসান।
সাকিব ফিরে যাওয়ার পর বাংলাদেশের দুই অভিজ্ঞ সেনানি মাহমুদউল্লাহ ও মুশফিক জুটি বাঁধেন। এই দুজনের দিকেই তাকিয়ে ছিল বাংলাদেশ। টাইগার সমর্থকদের হতাশ করেননি দুই ভায়রা ভাই।  দুর্দান্ত এক জুটি গড়ে বাংলাদেশকে স্মরণীয় জয় এনে দেন মুশফিক-মাহমুদউল্লাহ। ৬০ বলে ৭২ রানের অবিচ্ছিন্ন জুটি গড়ে দলকে জিতিয়েই মাঠ ছাড়েন দুজন। যে জয় মনে রাখার অনেক দিন।  আর বিপদে দারুণ খেলে জয় আনা মুশফিকই তো ম্যাচের সেরা!
তামিম ৮০ বলে ৬টি চার ও ১টি ছক্কার সাহায্যে ৬৫ রান করে আউট হন। সাব্বির ৮৩ বলে ৯টি চারের সাহায্যে সমান ৬৫ রান করে রানআউট হয়ে সাজঘরে ফেরেন। মুশফিক ৪৫ বলে ৪৫ ও মাহমুদউল্লাহ ৩৬ বলে করেন ৪৬ রান। মোসাদ্দেক ১৩ বলে ১০ রান করে আউট হন। সাকিব আউট হওয়ার আগে করেন ১৯ রান
নিউজিল্যান্ডের হয়ে জিতান প্যাটেল সর্বোচ্চ দুটি উইকেট নেন। একটি করে উইকেট নেন হামিশ বেনেট ও মিচেল স্যান্টনার।
এর আগে ডাবলিনের ক্লনটার্ফ ক্রিকেট ক্লাব গ্রাউন্ড মাঠে টস জিতে প্রতিপক্ষকে ব্যাটিংয়ের আমন্ত্রণ জানান মাশরাফি। শুরুটা নিউজিল্যান্ড দুর্দান্ত করলেও শেষ দিকে দারুণভাবে ঘুরে দাঁড়ায় বাংলাদেশ। ফলে নির্ধারিত ওভার শেষে ৮ উইকেট হারিয়ে ২৭০ রানেই আটকে যায় কিউইরা। নিউজিল্যান্ডের হয়ে টম ল্যাথাম সর্বোচ্চ ৮৪ রান করেন। এছাড়া নেইল ব্রম ৬৩ এবং রস টেলর করেন ৬০ রান। এছাড়া কোরি অ্যান্ডারসন ২৪ রানের ইনিংস খেললেও লুক রনকি (২), মিচেল স্যান্টনার (০) ও জেমস নিশাম (৬) ব্যর্থ হয়েই ফেরেন।
বাংলাদেশের হয়ে দুটি করে উইকেট নেন নাসির হোসেন, সাকিব আল হাসান ও মাশরাফি। একটি করে উইকেট নেন মোস্তাফিজুর রহমান ও রুবেল হোসেন।
সংক্ষিপ্ত স্কোর:
নিউজিল্যান্ড : ২৭০/৮ (ল্যাথাম ৮৪, ব্রুম ৬৩, টেলর ৬০*, অ্যান্ডারসন ২৪, প্যাটেল ৭*, নিশাম ৬, হেনরি ৫, রনকি ২, মুনরো ১, সান্টনার ০; সাকিব ২/৪১, নাসির ২/৪৭, মাশরাফি ২/৫২, মোস্তাফিজ ১/৪৬, রুবেল ১/৫৬, মোসাদ্দেক ০/১৪)।
বাংলাদেশ : ৪৮.২ ওভারে ২৭১/৫ (তামিম ৬৫, সৌম্য ০, সাব্বির ৬৫, মোসাদ্দেক ১০, মুশফিক অপরাজিত ৪৫, সাকিব ১৯, মাহমুদউল্লাহ অপরাজিত ৪৬। প্যাটেল ৫৫/২, স্যান্টনার ৫৩/১।
ফল : বাংলাদেশ ৫ উইকেটে জয়ী।
বাংলাদেশ একাদশ:
তামিম ইকবাল, সৌম্য সরকার, সাব্বির রহমান, মুশফিকুর রহিম, সাকিব আল হাসান, মাহমুদউল্লাহ রিয়াদ, মোসাদ্দেক হোসেন সৈকত, নাসির হোসেন, মাশরাফি বিন মুর্তজা, রুবেল হোসেন, মুস্তাফিজুর রহমান।
নিউজিল্যান্ড দল:
লুক রনকি, টম ল্যাথাম (অধিনায়ক), নিল ব্রুম, রস টেলর, কোরি অ্যান্ডারসন, কলিন মুনরো, জিমি নিশাম, ম্যাট হেনরি, মিচেল সেনানিয়ার, হামিশ বেনেট, জিতান প্যাটেল।
← মৌলভীবাজারে ডাক বিভাগের কর্মচারীদের মানববন্ধন
গাবতলীর সোনারায় এব দক্ষিনপাড়া ইউপির বাজেট ঘোষনা →
সাম্প্রতিক সংবাদ
স্ত্রীর জন্য তীব্র খরায় ৪০ দিন ধরে মাটি ক্ষুরে কুয়ো বানালেন স্বামী
মুখের অতিরিক্ত তিল দূর করার উপায়
বিয়ের পর ‘মেজাজ ফরটি নাইন’
পাইকগাছা পৌরসভার প্রায় ১৭ কোটি টাকার বাজেট ঘোষণা
পাইকগাছায় ইয়াবাসহ যুবক আটক
বাবার অভিযোগে ছেলের দন্ড
লালমনিরহাটে স্বামী-স্ত্রীর আত্মহত্যা
রাঙামাটি জেলায় পাহাড় ধ্বস ও বন্যায় ব্যাপক ক্ষয়ক্ষতির সর্বশেষ পরিস্থিতি
আন্তর্জাতিক মানবাধিকার সম্মেলনে অংশ নিতে ভারত সফরে যাচ্ছেন সাংবাদিক বেলাল হোসেন
সিনসা সাহিত্য গোষ্ঠীর উদ্যোগে ঈদ পুনর্মিলনী ও সাহিত্য আসর অনুষ্ঠিত
গাজীপুরে অবৈধ স্থাপনা উচ্ছেদ
গাজীপুরে স্যানিটারী দোকানে চুরি
গাজীপুরে আবাসিক হোটেলে ৪০ তরুণ-তরুণী আটক
গাজীপুরে ধর্ষক আটক
গাজীপুরে নদীতে পড়ে নিখোঁজ তরুণের লাশ উদ্ধার
রাজশাহী ও চলনবিলের সংবাদ
সিনসা সাহিত্য গোষ্ঠীর উদ্যোগে ঈদ পুনর্মিলনী ও সাহিত্য আসর অনুষ্ঠিত
চাকুরীর প্রলোভন দিয়ে ফুফু শাশুরী নিয়ে জামাই উধাও থানায় ডায়েরী
আপডেট -সলঙ্গায় পৃথক সড়ক দূর্ঘটনায় নিহত ৫
রাজশাহী অঞ্চলে গ্রামীণ জণপদ তার নিজস্ব ঐতিহ্য হারাচ্ছে
পুঠিয়ায় ট্রাকচাপায় চাচা-ভাতিজা নিহত
ঈশ্বরদীর মুলাডুলিতে হোন্ডা উল্টে দু’জন নিহত
সলঙ্গায় বাস-মাইক্রো মুখোমুখি সংঘর্ষ একই পরিবারের ৩জনসহ ৪জন নিহত
চাটমোহরে সড়ক দূর্ঘটনায় শিশুর মৃত্যু- ভাঙ্গুড়ায় দফা রফা
বগুড়ার ধুনটে প্রাক্তন ছাত্র-ছাত্রীদের পুর্ণমিলনী অনুষ্ঠিত
ঈদ উপলক্ষে চলনবিলের ভ্রমণ পিপাসুদের উপচে পড়া ভীড়
রাজশাহীতে বাসের ধাক্কায় অটোরিকশার যাত্রী নিহত,আহত ৪
অবশেষে ঈদের তৃতীয় দিনে তানোর পৌরবাসী পেলো গম
তানোরে বড় ভাই বেধড়ক পেটালো ছোট ভাইকে
ট্রেনের ছাদ হতে পড়ে ঈশ্বরদীতে তরুণের মর্মান্তিক মৃত্যু
গুরুদাসপুরে সড়ক দূর্ঘটনা নিহত-১

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০